धर्म भय का व्यापार करते रहे हैं। कभी ऊपर वाले से डराते थे। आज विज्ञान ने ऊपर वाले का भेद पता कर लिया तो ये नीचे वालों को एक दूसरे का डर दिखा कर भयभीत कर अपना व्यापार चलाने लगे। भय इनका मार्केटिंग फंडा है। वास्तव में धर्म कभी ख़तरे में नहीं रहे। ख़तरे में जब भी पड़ीं, अपनी काई लगी जड़ता के कारण विचार धाराएँ पड़ीं। उन्हें ये बदले समय की बदलती हुई ज़रूरतों के हिसाब से माँज नहीं पाए । भीतर की सफ़ाई नहीं कर पाए। अपनी असमर्थता को छिपा धर्म पर ख़तरा दिखाकर रूढ़ियों की सदी काई को ही समेटने में लगे रहे।